paragraph_text: Irski nogomet se igra između dvije momčadi od po 15 igrača na pravokutnom travnatom terenu s golovima u obliku slova H na dva kraja. Glavni cilj je postići pogodak tako što se lopta šutne nogom ili ubaci rukom kroz gol. Momčad s većim brojem pogodaka na kraju utakmice pobjeđuje. Igrači prenose loptu po terenu kombinacijom nošenja, tapkanja (igrač ispusti loptu koju u padu stopalom šutne natrag u ruke), šutiranja i dodavanja rukom svojim suigračima.